ΘΕΜΑ 8ο : Έγκριση αρχιτεκτονικής μελέτης για την κατασκευή προσωρινών καταλυμάτων σε καλλιεργούμενες εκτάσεις σε αγρόκτημα ιδιοκτησίας του κ. Βασιλείου Μενύχτα του Αθανασίου, συνολικού εμβαδού 27.620,84 τ.μ. στη θέση ΄΄ΚΩΜΗ ή ΚΟΡΔΑΙΙΚΑ΄΄ της Δημοτικής Κοιν. Βάρδας του Δήμου Ανδραβίδας-Κυλλήνης  (Εισηγητής : Α/Δ Τεχνικών Έργων & Πολεοδομικού Σχεδιασμού κ. Κεκάτος Διονύσιος).

Ο κ. Μενύχτας Βασίλειος του Αθανασίου με το αριθ. 6522/15-06-2026 αίτημά του, ζητά την έγκριση αρχιτεκτονικής μελέτης για ανέγερση προσωρινών καταλυμάτων σε καλλιεργούμενες εκτάσεις σε ιδιόκτητο αγρόκτημα συνολικού εμβαδού 27.620,84 τ.μ. στη θέση ΄΄ΚΩΜΗ ή ΚΟΡΔΑΙΙΚΑ΄΄ της Δημοτικής Κοιν. Βάρδας του Δήμου Ανδραβίδας-Κυλλήνης 
Στις διατάξεις του άρθρου 24 του Ν. 4258/2014 (ΦΕΚ 94/Α/14-04-2014) καθορίζονται οι όροι και οι προϋποθέσεις για την ανέγερση προσωρινών καταλυμάτων εντός αγροκτημάτων. 
Στη παρ. 10 του παραπάνω άρθρου ορίζεται ότι με απόφαση του Δημοτικού Συμβουλίου του οικείου Δήμου και μετά από γνωμοδότηση από το αρμόδιο Συμβούλιο Αρχιτεκτονικής (ΣΑ) εγκρίνεται πρότυπη αρχιτεκτονική μελέτη, στην οποία περιγράφονται με σαφήνεια οι μορφολογικοί κανόνες, το είδος, το μέγεθος και τα χρησιμοποιούμενα υλικά.
Με το φάκελο του αιτήματος έχει προσκομισθεί απόσπασμα πρακτικού της 06/09-06-2026 συνεδρίασης του συμβουλίου Αρχιτεκτονικής της Π.Ε. Ηλείας, με την αριθ. 69/2026 θετική γνωμοδότησή του περί της ανέγερσης προσωρινών καταλυμάτων σε καλλιεργούμενες εκτάσεις καθώς και τεχνική έκθεση της μηχανικού δομικών έργων κας. Καραβούλιας Δήμητρας (Α.Μ. ΤΕΕ 17103).
Έχοντας υπόψη τα παραπάνω εισηγούμαι την έγκριση της αρχιτεκτονικής μελέτης για ανέγερση προσωρινών καταλυμάτων σε καλλιεργούμενες εκτάσεις σε ιδιόκτητο αγρόκτημα συνολικού εμβαδού 27.620,84 τ.μ. στη θέση ΄΄ΚΩΜΗ ή ΚΟΡΔΑΙΙΚΑ΄΄ της Δημοτικής Κοιν. Βάρδας του Δήμου Ανδραβίδας-Κυλλήνης σύμφωνα με τα προσκομιζόμενα εγκεκριμένα σχέδια.
Παρακαλώ την έγκρισή σας.

